
A nemzetközi bűnügyi jogsegély


Közhely, de napjainkban fokozottan igaz, hogy a bűnüldöző szervek tagjai elsősorban saját rendszerüket ismerik, míg a bűnözők egyáltalán nem foglalkoznak azzal, hogy milyen jogrendszer védett értékeit sértik meg.
A dolgozat a nemzetközi bűnügyi jogsegély intézményét mint a globalizálódó bűnözés elleni harc egyik eszközét mutatja be. A szerző elsődleges célja az együttműködés e formájának áttekintő bemutatása, a vonatkozó szabályok ismertetése. Az alapfogalmak tisztázását követően áttekinti a jogterület fejlődésének történetét, illetve vizsgálata tárgyává teszi a bűnügyi együttműködéshez való viszonyát. Fő vázát az egyes jogsegélyi formák gyakorlati és elméleti oldalról történő bemutatása képezi. A dolgozat szubjektív tapasztalatok ismertetése mellett a jövőre vonatkozóan is megfogalmaz lehetséges fejlődési, fejlesztési irányokat, azon tény nyomatékos hangsúlyozásával, miszerint az egyik legintenzívebben változó jogterületről van szó.
Az elkészült mű bár objektíven törekszik a témát bemutatni, magán hordozza egy bűnügyi vizsgáló tárggyal kapcsolatos meglátását, véleményét is.



